Diari Oficial de la Generalitat Valenciana


Sumari del DOGV 3432, del 11-02-1999 (1999/785)

Informació pública de la convocatòria de concurs oposició per a la provisió de dues places de conductor o conductora de les Corts Valencianes.
----------------------------------------------------------------------------------------------------------------------------------------------

### Dades del document

Número de DOGV
:   3432

Data del DOGV
:   11-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/785


Data del document
:   11-02-1999

Organisme emissor
:   Corts Valencianes

Tipus de document
:   Convocatòria

Descriptors 

:   * personal de conducció
    * concurs administratiu
    * Parlament regional

Informació pública de la convocatòria de concurs oposició per a la provisió de dues places de conductor o conductora de les Corts Valencianes. [1999/S785]
  
De conformitat amb les competències que li atorga l'article 32.4 del Reglament de la Cambra i els articles 1, 24 i 31 dels Estatuts de Govern i Règim Interior de les Corts Valencianes, a proposta de la Presidència, la Mesa de la Diputació Permanent de les Corts Valencianes en sessió celebrada el dia 18 de gener de 1999, ha acordat convocar concurs oposició per a la provisió de dues places de conductor o conductora de les Corts Valencianes, que es regirà per les següents
  
Bases
  
Primera
  
És objecte d'aquesta convocatòria la provisió de dues places de conductor o conductora vacants en la plantilla de les Corts Valencianes del grup D, nivell 15.
  
D'aquestes places es reserva una per a la provisió per promoció interna del personal funcionari de les Corts Valencianes amb titulació suficient, d'acord amb allò establit en l'article 29 dels Estatuts de Govern i Règim Interior de les Corts Valencianes. La vacant que no es cobrisca en aquest torn incrementarà el torn lliure. El nombre de places convocades es podrà ampliar, per acord de la Mesa de les Corts Valencianes en el cas que es produïsquen vacants en aquestes places entre la data de convocatòria i la d'inici de les proves.
  
Segona. Funcions del lloc de treball
  
- Conducció, manteniment i neteja dels vehicles del parc mòbil de la Cambra per al compliment dels serveis que requeresca l'activitat de la Institució, i en especial:
  
a) Trasllat dels membres de la Mesa de les Corts Valencianes i altres personalitats relacionades amb l'activitat de la Cambra.
  
b) Recollida i port de documents i material administratiu en l'interior o exterior de la seu de les Corts Valencianes, en coordinació amb el Servei de Majordomatge.
  
Tercera. Requisits del personal aspirant
  
Per a ser admés o admesa a les proves selectives caldrà, d'acord amb el que disposa l'article 30 dels Estatuts de Govern i Règim Interior de les Corts Valencianes, reunir els requisits següents:
  
- Tindre nacionalitat espanyola o, d'acord amb allò establit en la Llei 17/1993, de 23 de desembre (Boletín Oficial del Estado de 24.12.93), sobre l'accés a determinats sectors de la funció pública dels nacionals dels altres estats membres de la Comunitat Europea, tindre la nacionalitat d'un país membre de la Comunitat Europea o la de qualsevol d'aquells estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què es troba definida en el tractat constitutiu de la Comunitat Europea.
  
- Tindre complits els 18 anys d'edat.
  
- Estar en possessió del permís de conducció de la classe C1 o C, i del títol de Graduat Escolar, Formació Professional de Primer Grau o equivalent, o en condicions d'obtindre'l en la data en què acabe el termini de presentació d'instàncies.
  
- No trobar-se inhabilitat per a l'exercici de la funció pública per sentència ferma.
  
- No haver estat separat del servei públic mitjançant expedient disciplinari.
  
- No patir cap malaltia ni defecte físic que impedesca l'exercici de les corresponents funcions.
  
- Complir els requisits que s'establesquen en aquesta convocatòria.
  
Les candidatures hauran de reunir aquests requisits en la data en què acabe el termini de presentació de sol·licituds.
  
Aspirants amb discapacitació:
  
El tribunal establirà, per a les persones amb discapacitació igual o superior al 33% que així ho sol·liciten, les adaptacions necessàries per a la realització de les proves. A tal efecte, les persones interessades hauran de formular la petició corresponent en la sol·licitud de participació en aquest concurs oposició i justificar-ho documentalment.
  
Quarta. Procediment de selecció
  
El procediment de selecció del personal aspirant constarà de les següents fases, que podran realitzar-se simultàniament per als torns lliure i promoció interna:
  
- Oposició
  
- Concurs
  
1. Fase d'oposició
  
La fase d'oposició consistirà en la realització dels exercicis que tot seguit s'indiquen:
  
Primer exercici: Consistirà en les proves següents
  
Un test sobre circulació, de 25 preguntes. Aquest test serà valorat de 0 a 25 punts.
  
Un test de mecànica, de 25 preguntes. Aquest test serà valorat de 0 a 25 punts.
  
Les preguntes tindran respostes alternatives, i sols serà una d'aquestes la correcta. Cada resposta correcta comptarà com un encert (1 punt) i cada pregunta no contestada o contestada de manera incorrecta serà penalitzada amb un terç de punt (0,33 punts).
  
No podran passar a l'exercici següent les persones aspirants que tinguen una puntuació inferior a 20 punts en la prova a) i 20 punts en la prova b).
  
La puntuació d'aquest primer exercici serà la resultant de sumar les puntuacions obtingudes en les proves a) i b).
  
Segon exercici. Consistirà en la prova següent
  
Exposició per escrit, durant un temps màxim de dues hores, de dos temes extrets a la sort pel Tribunal, entre els que constitueixen el programa corresponent a aquest exercici (annex I). Posteriorment, el personal aspirant llegirà l'exercici davant el tribunal.
  
El desenvolupament d'aquest exercici s'ajustarà a les normes següents: una vegada que el personal opositor haja acabat d'escriure, introduiran les quartilles o folis que hagen redactat en un sobre, la solapa del qual la firmarà la persona interessada juntament amb el president i el secretari o secretària del Tribunal, i els sobres quedaran sota la custòdia d'aquest o aquesta. Quan corresponga d'acord amb la base de la convocatòria l'opositor o l'opositora obrirà el sobre firmat per aquest o aquest davant el Tribunal, i procedirà a la lectura dels folis que haja redactat, i perdrà tots els drets el personal opositor que no complesca allò prescrit en aquesta norma.
  
Aquest exercici serà eliminatori i es valorarà de 0 a 20 punts. Per a passar a la prova següent caldrà obtenir un mínim de 10 punts.
  
Tercer exercici. Realització d'una prova pràctica relacionada amb les funcions pròpies del lloc de treball, que podrà consistir en conduir per ciutat i carretera un automòbil durant un temps aproximat de 20 minuts. Aquest exercici serà valorat de 0 a 20 punts. Sols passaran a la fase de concurs les persones que obtinguen una puntuació superior a 10 punts.
  
Al final de cada exercici, es farà pública una relació dels aspirants aprovats, amb la puntuació aconseguida.
  
La qualificació de la fase d'oposició es determinarà per la suma aritmètica de les qualificacions obtingudes en cadascun dels exercicis esmentats.
  
En aquells exercicis que no puguen celebrar-se conjuntament, l'ordre d'actuació de les persones aspirants, serà, de conformitat amb la Resolució de la Direcció General de la Funció Pública de 30 de gener de 1998, per ordre alfabètic de cognoms que comencen per la lletra P.
  
Desenvolupament dels exercicis
  
El primer exercici es realitzarà en el lloc, data i hora que establesca el Tribunal. La resolució dictada a l'efecte s'anunciarà en el tauler d'anuncis de les Corts Valencianes i es publicarà en el Butlletí Oficial de les Corts Valencianes amb una antelació no inferior a 30 dies.
  
Començades les proves, l'anunci de la celebració de la resta dels exercicis es farà pública pel tribunal en el local en què s'haja celebrat l'exercici anterior i en la seu de les Corts Valencianes, amb una antelació de 48 hores com a mínim.
  
Les persones aspirants seran convocades per a cada exercici en crida única, i seran excloses d'aquestes proves els qui no compareguen, llevat els casos de força major degudament justificats i apreciats pel tribunal.
  
Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que compareguen, una vegada conclòs el cridament de les persones aspirants.
  
Les persones aspirants hauran d'acreditar la seua personalitat mitjançant la presentació del document nacional d'identitat o document equivalent per als nacionals d'altres estats a què fa referència la base tercera, o del resguard amb fotografia, del passaport o del permís de conducció, sense que per a aquest efecte siguen vàlides les fotocòpies compulsades d'aquests documents. L'incompliment d'aquest requisit per alguna persona aspirant determinarà l'exclusió d'aquest de la celebració de les proves.
  
El president del tribunal adoptarà les mesures oportunes per a garantir que els exercicis de l'oposició, que no siguen llegits davant del tribunal, siguen corregits sense que es conega la identitat de les persones aspirants.
  
2. Fase de concurs
  
El tribunal determinarà la data de la reunió que iniciarà la fase de concurs. En aquesta data, que serà anunciada prèviament en el tauler d'anuncis de les Corts Valencianes, el tribunal avaluarà els mèrits al·legats i acreditats com cal, i publicarà la puntuació aconseguida per cada persona aspirant.
  
Desenvolupament del concurs
  
Els mèrits al·legats es classificaran i puntuaran pel tribunal, d'acord amb el barem següent:
  
Haver exercit en una plaça anàloga en l'administració pública, 0,50 punts per any, fins a un màxim de 4 punts.
  
Assistència a cursos específics de conducció impartits per centres oficials, fins a un 1 punt.
  
Coneixements de valencià, fins a un màxim de 3 punts, d'acord amb l'escala següent:
  
Nivell oral: 0,75 punts
  
Nivell elemental: 1,25 punts
  
Nivell mitjà: 2,50 punts
  
Nivell superior: 3 punts
  
La justificació dels mèrits recollits en l'anterior barem es realitzarà per qualsevol mitjà de prova admés en dret, i en particular:
  
Per a serveis prestats en administracions o institucions públiques, certificació expedida per l'òrgan competent.
  
Per als cursos de conducció, certificació acreditativa del corresponent centre oficial docent.
  
- Per al valencià, títols i certificacions del corresponent centre oficial docent.
  
La qualificació del concurs oposició vindrà determinada per la suma aritmètica dels punts obtinguts en la fase d'oposició i en la de concurs.
  
Cinquena. Sol·licituds
  
Les persones que desitgen prendre part en aquest concurs oposició hauran de presentar o trametre la sol·licitud (segons model que figura en l'annex II), dirigida al president de les Corts Valencianes, en el Registre de les Corts Valencianes, c/ de la Llibertat, 10, València, o en la forma establida en l'article 38.4 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils, comptadors a partir de l'endemà a la publicació d'aquesta convocatòria en el Butlletí Oficial de les Corts Valencianes i en el Diari Oficial de la Generalitat Valenciana.
  
En la sol·licitud es farà declaració expressa del torn pel qual s'opta (lliure o promoció interna).
  
La sol·licitud anirà acompanyada d'una fotocòpia del document nacional d'identitat i també de tots els justificants i documents acreditatius dels mèrits que s'al·leguen.
  
Sisena. Admissió de les candidatures
  
Finalitzat el termini de presentació d'instàncies, la Presidència de les Corts Valencianes aprovarà la relació del personal admés i del personal exclòs que es publicarà en el Butlletí Oficial de les Corts Valencianes i assenyalarà, d'acord amb l'article 71 de la Llei de Règim Jurídic de les Administracions Públiques i del Procediment Administratiu Comú, el termini d'esmenes dels defectes en què haja incorregut la persona interessada o, si escau, el d'al·legacions per al personal exclòs de la llista.
  
Finalitzat aquest termini, i vistes les reclamacions i esmenats els defectes, es dictarà la Resolució que aprove la llista definitiva del personal admés i del personal exclòs, tant dels que opten pel torn lliure com per promoció interna, la qual serà publicada en el Butlletí Oficial de les Corts Valencianes.
  
Igualment, el president de la Cambra ordenarà la publicació en el Butlletí Oficial de les Corts Valencianes del tribunal qualificador que ha de jutjar el concurs oposició.
  
Setena
  
El Tribunal Qualificador que serà designat per la Mesa de les Corts, estarà format de la forma següent:
  
President: El president de les Corts Valencianes o vicepresident en qui delegue.
  
Vocals:
  
- Dos membres de la Mesa de les Corts Valencianes.
  
?El lletrat major o lletrat o lletrada en qui delegue.
  
- Una persona funcionària de les Corts Valencianes pertanyent al grup D o superior, designat per la Mesa oït el Consell de Personal.
  
- Un representant del Consell de Personal que actuarà amb veu i sense vot.
  
- El secretari o la secretària, que serà una persona funcionària de les Corts que actuarà a aquests efectes amb veu i sense vot.
  
El Tribunal quedarà constituït a més a més, pels suplents respectius que, simultàniament amb els titulars, s'hauran de designar.
  
En cas que es produesca la pèrdua de les condicions en virtut de les quals s'haguera efectuat el nomenament dels membres del Tribunal, amb posterioritat a aquest, la Mesa de les Corts podrà procedir a la consegüent substitució del membre de què es tracte, la qual serà publicada en el Butlletí Oficial de les Corts Valencianes.
  
El tribunal no podrà constituir-se sense l'assistència d'almenys de cinc dels seus membres, titulars o suplents indistintament, ni actuar sense l'assistència d'almenys de quatre dels seus membres, titulars o suplents indistintament.
  
El tribunal podrà utilitzar sota la seua direcció, ajudants per a agilitar les proves. Així mateix, el tribunal podrà disposar de la incorporació al seu treball d'assessors especialistes per a les proves que considere convenient; aquests assessors limitaran la seua actuació a l'exercici de la seua especialitat tècnica, i no tindran en cap cas vot.
  
Els membres del tribunal s'hauran d'abstenir d'intervenir i podran ser recusats pels interessats quan concórreguen en aquests circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, s'hauran d'abstenir aquells que hagueren realitzat tasques de preparació d'aspirants en els cinc anys anteriors a la publicació d'aquesta convocatòria.
  
El funcionament del tribunal s'adaptarà a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
El Tribunal a efectes d'indemnitzacions per assistència a les sessions, es regirà d'acord amb allò disposat en el Decret 24/1997, d'11 de febrer, del Govern Valencià, sobre indemnització per raó del servei i gratificacions per serveis extraordinaris.
  
Vuitena
  
Finalitzat el concurs oposició, es farà pública una llista del personal aprovat per a ambdós torns, així com una altra general refosa, segons l'ordre de puntuació obtinguda, que s'elevarà a la Mesa de les Corts Valencianes amb la corresponent proposta de nomenament.
  
El Tribunal no podrà aprovar ni declarar que han superat les proves selectives un número d'aspirants superior al de les places convocades.
  
El personal aspirant proposat pel Tribunal per a ocupar places, hauran de presentar en el Departament de Gestió de Personal, dins del termini de 20 dies hàbils comptadors a partir que es faça pública la llista d'aprovats, els documents següents:
  
1. Certificat de naixement, expedit pel Registre Civil corresponent, o fotocòpia compulsada del document nacional d'identitat o document equivalent per als nacionals d'altres estats a què fa referència la base segona.
  
2. Certificat mèdic acreditatiu de no patir cap malaltia o defecte físic que impedesca l'exercici de les corresponents funcions, expedit pel centre competent de la Direcció Territorial de Sanitat de la Conselleria de Sanitat, o pels organismes competents d'altres comunitats Autònomes.
  
3. Fotocòpia compulsada del permís de conducció de la classe C1 o C, i del Títol de Graduat Escolar, Formació Professional de primer grau o equivalent.
  
4. Declaració jurada o promesa de no haver estat separat o separada del servei públic mitjançant expedient disciplinari, ni trobar-se inhabilitat o inhabilitada per a l'exercici de la funció pública.
  
Novena
  
Una vegada comprovada la conformitat dels documents presentats, la Mesa formularà el nomenament corresponent, que serà publicat en el Butlletí Oficial de les Corts Valencianes, i notificat a les persones interessades.
  
Aquestes s'hauran d'incorporar al Servei de les Corts Valencianes en el termini de 20 dies hàbils comptadors a partir de la notificació. Si es produeix cap defecte en la documentació que impedesca el nomenament, o les persones nomenades no s'incorporen al seu lloc de treball establit, la Mesa podrà substituir-les per aquelles que seguisquen per puntuació en la qualificació del tribunal, d'entre les persones que hagen superat tots els exercicis.
  
Les persones nomenades ho són amb caràcter provisional per un període de sis mesos, d'acord amb allò previst en l'article 33 dels Estatuts de Govern i Règim Interior de les Corts Valencianes; superat aquest període de pràctiques, seran nomenades, si s'escau, personal funcionari de les Corts Valencianes.
  
Deu
  
La sol·licitud de les persones interessades per a prendre part en aquesta convocatòria suposa l'acceptació expressa d'aquestes bases.
  
Onze
  
Contra les actuacions del tribunal, es podrà interposar recurs davant la Mesa de les Corts Valencianes, en el termini d'un mes comptador a partir de l'endemà al de la seua publicació, segons allò previst en l'article 66 dels Estatuts de Govern i Règim Interior de les Corts Valencianes.
  
La Mesa de les Corts Valencianes interpreta i completa el contingut de les bases esmentades, i adopta la resolució definitiva en totes les qüestions que es deriven de la seua aplicació, les resolucions podran ser impugnades per les persones interessades d'acord amb allò establit en la Llei de Règim Jurídic de les Administracions Públiques i del Procediment Administratiu Comú.
  
Cosa que es fa pública perquè se'n prenga coneixement, de conformitat amb allò establit en l'article 91.1 del Reglament de les Corts Valencianes.
  
València, 18 de gener de 1999.- El president: Héctor Villalba Chirivella.
  
Annex I
  
Tema 1. La Constitució Espanyola de 1978. Estructura. Drets i deures fonamentals.
  
Tema 2. La Corona. Les Corts Generals. El Poder Judicial. El Govern i l'Administració.
  
Tema 3. L'Estatut d'Autonomia de la Comunitat Valenciana. Institucions: El Síndic de Greuges. La Sindicatura de Comptes. El Consell Valencià de Cultura.
  
Tema 4. El president de la Generalitat: funcions. El Govern Valencià: composició i funcions.
  
Tema 5. Les Corts Valencianes. Composició i funcions. Els grups parlamentaris.
  
Tema 6. La Presidència i els òrgans de govern de les Corts Valencianes. El president: elecció i funcions. La Mesa: composició i funcions. La junta de portaveus. La diputació permanent.
  
Tema 7. Funcionament de les Corts Valencianes: el ple. Les comissions: classes. Les sessions i la seua convocatòria.
  
Tema 8. La funció legislativa de les Corts Valencianes. La iniciativa legislativa i les seues classes. Les esmenes. Retirada de projectes i proposicions de llei. La funció pressupostària.
  
Tema 9. La funció de control. Concepte. Preguntes. Interpel·lacions. Mocions. Les comissions d'Investigació.
  
Tema 10. El diputat. el seu estatut. Les prerrogatives parlamentàries. Concepte, significat i límits. La investidura, la moció de censura i la qüestió de confiança.
  
Tema 11. Els estatuts de govern i règim interior de les Corts Valencianes. Organització dels serveis. Òrgans competents en matèria de personal. Drets i deures dels funcionaris de les Corts Valencianes.
  
Annex II
  
Model de sol·licitud
  
Concurs oposició per a la provisió de dues places de conductors o conductores de les Corts Valencianes.
  
Convocatòria de data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
( primer cognom)
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
(nom)
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
(segon cognom)
  
Data de naixement\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Nacionalitat\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Document nacional d'identitat\_\_\_\_\_\_\_\_\_\_\_\_\_\_\_\_\_\_\_\_\_
  
Domicili\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Població \_\_\_\_\_\_\_\_\_\_\_\_\_\_\_\_\_\_\_\_\_\_\_\_ CP \_\_\_\_\_\_\_\_\_\_\_
  
Telèfon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Torn per al qual opta: \_ Lliure
  
(ratlleu el que no procedesca) \_ Promoció interna
  
Aspirants amb discapacitació, mesures d'adaptació que sol·liciten:
  
La persona sotasignant declara que reuneix tots i cadascun dels requisits assenyalats en la base tercera de la convocatòria, els quals acreditarà documentalment d'acord amb la base vuitena.
  
València, \_\_\_\_\_\_\_\_ d \_\_\_\_\_\_\_\_\_\_\_\_\_\_\_\_\_ de 1999
  
MOLT EXCEL·LENT SENYOR PRESIDENT